OpenLLM-France/wikimedia huggingface dataset:
# Urko Aristi

Urko Aristi Urdampilleta (Ibarra, Gipuzkoa, 1977ko maiatzaren 6a) euskal herritar kazetari eta telebista aurkezlea da.
Nahiz eta Ibarran (Gipuzkoa) jaioa izan, lau hilabetetara gurasoekin batera Nafarroako Arribe herrira bizitzera joan zen, eta bere burua nafartzat du. Idatzizko hedabideetan ere aritu izan da, adibidez bere eskualdeko Mailope aldizkarian. Mailoperen bidez tokiko komunikabideekin izandako loturagatik, Tokikom elkartean presidente izan zen 2014-2017 artean.

## Telebistan

Lan egin izan du ETB1en telebista saioak aurkezten, nahiz ETB1, ETB2 eta ETB3 kateetan eguraldi gizon edo aurkezle lanetan ere jardun du.
ETBko albistegietarako berriemaile gisa Iruñeko korrespontsalian bi urtez jardun zuen. Hasiera batean denboraldi batetarako Ana Urrutia ordezkatuz eguraldi aurkezle hasi eta gaur egun arte eginkizun horretan dabil.
Bestalde, ETBn hainbat saioetan jardun izan du: Bertatik Bertara (bi urtez), EITB Kulturan gidoigile, edota Bi errepidean saioa Alex Sardui musikariarekin batera aurkeztu zuen.
2012ko udan Bizirik izeneko saioa estreinatu eta aurkeztu zuen, bertan saio bakoitzeko Euskal Herriko 1.000 biztanle azpiko bina herri bisitatu zituen, eta herri hauetako bizimodua, ohiturak eta bitxikeriak erakusten ziren, adibidez: Sara, Altzo, Elantxobe, Arano, Lapuebla de Labarca, Alkiza, Bastida, Ziortza-Bolibar, Bidegoian, Etxalar... denera lehenbiziko denboraldian Bizkaiko hiru herri, Gipuzkoako hiru herri, Iparraldeko hiru herri, Nafarroako hiru herri eta Arabako bi herri bisitatu zituen.

## Irratian

Irratiari dagokionez Aralar Irratia eta Euskalerria Irratian jardun zuen lehenbizi. Irratigintza publikoan, gaztelaniaz, Radio Euskadiko Graffiti magazina aurkeztu zuen. 2017ko urtarrilean EITBko irrati taldearen zuzendari izendatu zuten, eta 2022 arte hartu zuen ardura hori.

## Erreferentziak

* 1 2 Urko Aristi. Eguraldia. Aurkezleak. Eitb.com
* ↑ "Ya estoy acostumbrado a tener el mapa detrás, ahora me toca recorrerlo". Urko Aristi. Noticasdenavarra.com
* 1 2 Berria.eus. «Urko Aristi izango da EITBko irrati taldeko zuzendariordea» Berria (Noiz kontsultatua: 2018-06-11).
* ↑ Urkizu, Urtzi. «Maite Goñi EITBko Audio eta Digitaleko zuzendari izendatuko dute» Berria (Noiz kontsultatua: 2022-03-30).

## Kanpo estekak

* Urko Aristik aurkeztutako Bizirik saioari buruzko informazioa. Eitb.com
* Urko Aristiri elkarrizketa Noticias de Navarra egunkarian. 2012ko ekainaren 17a. (Gaztelaniaz)
* Datuak: Q12268680
# Urko Egea

Urko Egea Zabalza (Donostia, 1980ko apirilaren 1a -) euskal snowboarder paralinpikoa da. SB-LL mailan aritzen da.
Behin izan da Paralinpiar Jokoetan: Sotxi 2014an hain zuzen ere.

## Erreferentziak

* ↑ Espainiako Paralinpiar Batzordea
* Datuak: Q16519162
# Urko Menaia

Urko Menaia :
| Datuak |||
| Jaioterria | Donostia | Donostia |
| Jaiotza data | 1974 | 1974 |
| Musika mota | akustikoa, folk, anime | akustikoa, folk, anime |
| Tresnak | gitarra | gitarra |
Urko Menaia (Donostia, Gipuzkoa, 1974) abeslaria da. Arte Ederretan lizentziatua, eskoletan gitarra klaseak ematen eta kalean nahiz tabernetan euskal herri kantak eta berak sortutako kantuak abestuz eman zituen lehen urratsak musikan. Idoia Oteiza piano-jotzailearekin eta beste zenbait musikarirekin lankidetzan ere jardun du.

## Diskografia

* Herri kantak (autoedizioa, 2006)
* Ametsak eta Oroitzapenak (Gaztelupeko Hotsak, 2010)

## Kolaborazioak

* Gainsbourg gainbegiratuz (Gaztelupeko Hotsak, 2008)

## Erreferentziak

* ↑ (Gaztelaniaz) Landa, Juankar. «Entrevista a Urko Menaia» Espacio Luke 2013ko urtarrila (Noiz kontsultatua: 2021-06-28).

## Kanpo estekak

* Urko Menaia, Myspace webgunean.
* Datuak: Q12268681
# Urko Atxotegi

Urko Atxotegi Alegria (Urruña, Lapurdi, 1975) bertsolaria eta enpresaria da.

## Biografia

Getariako Batela SL enpresako gerentea da. Batela eta Tänta jantzi markak komertzializatzen ditu. Europako hainbat herrialdetara esportatzen ditu jantziak.
Bertsolaritzari dagokionez 1993an Nafarroako Bertsolari Txapelketan finalista izan zen eta udazkenean Bertsolari Txapelketa Nagusian hartu zuen parte.

## Lorpenak

* Bertsolari Txapelketa Nagusia
** parte hartzea (1): 1993
* Nafarroako Bertsolari Txapelketa
** Finalista (1): 1993

## Erreferentziak

* ↑ Elkartea, Xenpelar Dokumentazio Zentroa-Bertsozale. «Urko Atxotegi - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2023-02-14).
* ↑ (Ingelesez) «Urko Atxotegi ALEGRIA personal appointments - Find and update company information - GOV.UK» find-and-update.company-information.service.gov.uk (Noiz kontsultatua: 2023-02-14).
* ↑ (Gaztelaniaz) «Este es el impermeable que llevan en Donosti para la lluvia; funcional y minimalista y estiloso» TELVA 2022-10-26 (Noiz kontsultatua: 2023-02-14).

## Kanpo loturak

* Datuak: Q115590113
# Urocyon cinereoargenteus

Urocyon cinereoargenteus Urocyon generoko eta Canidae familiako ugaztun haragijale bat da.

## Erreferentziak

* ↑ (Ingelesez)Mammals - full taxonomy and Red List status Ugaztun guztien egoera 2008an

## Kanpo estekak

* Urocyon cinereoargenteus espeziearen deskribapena Mammal species of the world webgunean
* Datuak: Q215250
* Multimedia: Urocyon cinereoargenteus / Q215250
* Espezieak: Urocyon cinereoargenteus
# Urocyon littoralis

Urocyon littoralis Urocyon generoko eta Canidae familiako ugaztun haragijale bat da.

## Erreferentziak

* ↑ (Ingelesez)Mammals - full taxonomy and Red List status Ugaztun guztien egoera 2008an

## Kanpo estekak

* Urocyon littoralis espeziearen deskribapena Mammal species of the world webgunean
* Datuak: Q722180
* Multimedia: Urocyon littoralis / Q722180
* Espezieak: Urocyon littoralis
# Uharteetako eskualdea (Kolonbia)

Uharteetako eskualdeak Kolonbiako uharteak hartzen ditu bere baitan:
* San Andrés eta Providencia departamendua (San Andres hiriburua): Karibe itsasoan dagoen uhartedia da.
* Valle del Cauca departamenduko Gorgona, Gorgonilla eta beste hiru uhartexka, Ozeano Barean daudenak.
* Valle del Cauca departamenduko Malpelo uharte bolkanikoa, Ozeano Barean dagoena.
* Sucre departamenduko San Bernardo uhartedia, Karibe itsasoan dagoena.

## Kanpo estekak

* (Gaztelaniaz) Todacolombia.com: Regiones naturales
* Datuak: Q3312322
# Uharteko dorreak

Uharteko dorreak, ofizialki Huarteko dorreak, Nafarroako Iruñea hiriburuan dauden bi eraikin dira.

## Kokalekua

Iturrama auzoan daude, Gazteluko Ingurunea kalearen 3-5 zenbakietan, kale hori eta Antso Azkarra etorbidearen artean, eta Iruñeko zitadelaren hegoaldean.

## Historia

1963an eraiki ziren eta Fernando Redon Huici eta Javier Guibert arkitektoek diseinatu zituzten, handik urte betera hiri berean Errozko dorrea ere diseinatu eta eraiki zuten.

## Eraikinak

Bakoitzak 12-13 solairuko garaiera dute.

## Kanpo estekak

* Uharteko dorrei buruzko artikulua. Docomomoiberico.com (Gaztelaniaz)
* Datuak: Q25475790
# Uhartediaren itsasoa

Uhartediaren itsasoa (finlandieraz: Saaristomeri; suedieraz: Skärgårdshavet) Itsaso Baltikoko ur-eremua da, Botniako eta Finlandiako golkoen artean. Barnean uharte kopuru handia duen uhartedirik handiena du (50.000 inguru), nahiz eta gehienak txikiak eta biztanle gabekoak izan.

## Erreferentziak

* ↑ www.tem.fi

## Kanpo estekak

* Datuak: Q650654
* Multimedia: Archipelago Sea / Q650654
# Uharteetako Jaun

Uharteetako Jauna (ingelesez: Lord of the Isles, Eskoziako gaeleraz: Triath nan Eilean/Righ Innse Gall) eskoziar nobleziako titulu bat da eta Eskoziako Erresumaren historian ditu sustraiak, Uharteetako Jaurerrian, hain zuzen. Buruzagi gaeldar-bikingoak Eskozia mendebaldeko kostalde eta uharteetan hedatu ziren Goi eta Behe Erdi Aroan, haien birlinn edo itsasontzi luzeen bitartez nagusituz.
Izenez, aldi desberdinetan Norvegia, Irlanda eta Eskoziako erregeen menpekoak izan ziren arren, Hebrida uharteetako jaunek independente jokatu zuten hainbat mendez. Beren lurraldean bildu ziren Hebridak (Skye eta Ross 1438tik aurrera), Knoydart, Ardnamurchan, eta Kintyre peninsula. Beren gorenean, Britainiar Uharteetako jaun eta jabe boteretsuenak izan ziren, Ingalaterra eta Eskoziako erregeen atzetik. 1336tik agertzen da titulu hori, John Islaykoak, Donald leinukoak, bere buruari Dominus insularum titulua eman zioenean.
MacDonald leinuko jaunen azkena 1493an gertatu zen, Jakue IV.a erregeak John MacDonaldi jaurerria eta tituluak kendu zizkionean. Ordudanik, titulua Rothesayko dukeak izan du, Eskoziako erregearen oinordeko eta seme nagusiak. Britainia Handiko erresuma sortu ondoren, titulu hori Galesko printzeak darama eta, beraz, Karlos Galeskoa printzea da egun Uharteetako Jauna. Egun, MacDonald leinuaren jabetzako uharte bakarra Kintyre aurreko Cara uharte txikia da, Largieko MacDonalden eskuetan, familiaren garai bateko lur zabalen azken hondarra.

## Ikus, gainera

* Jakue II.a Estuardo
* Ionako abadia
* Galesko printzea

## Kanpo estekak

* Datuak: Q1869930
# Uhartehiri

    Artikulu hau Nafarroa Behereko udalerriari buruzkoa da; beste esanahietarako, ikus «Uharte».
Uhartehiri Nafarroa Behereko ekialdeko udalerri bat da, Amikuze eskualdekoa.

## Geografia
### Ingurune naturala

Biduze ibaia udalerritik igarotzen da.

### Udalerri mugakideak

* Donapaleu iparraldean.
* Ostankoa eta Izura-Azme mendebaldean.
* Arhantsusi eta Pagola hegoaldean.
* Lohitzüne-Oihergi (Zuberoa) eta Larribarre-Sorhapürü ekialdean.

### Etxeak eta auzoak

* Soihartz
* Gainzabal

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 350 | 339 | 361 | 393 | 420 | 415 | 437 | 442 | 406 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 380 | 350 | 380 | 340 | 343 | 401 | 381 | 361 | 345 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 347 | 340 | 312 | 293 | 290 | 282 | 292 | 275 | 264 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 210 | 214 | 205 | 209 | 202 | 204 | - | - | - |
Oharra: 2006ko biztanleria INSEEk emaniko behin-behineko datua da

## Iruditegia

* Uhartehiri.
* Uhartehiriko eliza.
* Uhartehiriko herriko etxea.

## Uhartear ospetsuak

* Jean-Bernard Uhart (1765-1834) militar eta politikaria
* Gustave Uhart (1791-1860), funtzionarioa

## Herri eta hiri senidetuak

Udalerria, bere izenean Uharte jatorria duten Euskal Herriko herriekin dago senideturik:
* Uharte (Nafarroa Garaia)
* Uharte Arakil (Nafarroa Garaia)
* Uharte Garazi (Nafarroa Beherea)

## Erreferentziak

* ↑ Uhartehiri EODAn. Tokiko ahoskera: Uhartiar.
* 1 2 3 4 5 Euskal Herriari Begira. Udalbiltza.
* 1 2 3 (Gaztelaniaz) «La revista del Ayuntamiento de Huarte Uharteko Udaletxearen Aldizkaria - PDF Free Download» Mokarte (Noiz kontsultatua: 2020-07-13).

## Ikus, gainera

* Nafarroa Behereko udalerrien zerrenda
* Uharte (Baztan)
* Uharte (Eguesibar)
* Uharte Arakil
* Uharte Garazi

## Kanpo estekak

* Datuak: Q197262
* Multimedia: Uhart-Mixe / Q197262
* Liburuak: Euskal Herriko bidaia-gida/Herriz herri/Uhartehiri
# Uhartedi

Uhartedi edo artxipelagoa uharte multzo edo katea da, batzuk besteetatik nahiko hurbil kokatuak. Horregatik, gehienetan jatorri geologiko bera izaten dute.
Normalean itsaso zabalean kokatuta egoten dira. Uhartedien jatorria sumendietan oinarritu ohi da, baina eragina daukate beste zenbait prozesuk ere, higadurak eta sedimentazioak adibidez.
Eremuaren gehiengoa duten uhartedi diren bost estatu handienak Indonesia, Japonia, Filipinak, Zeelanda Berria eta Erresuma Batua dira. Estatu hauei eta uhartediz osatutako gainerako estatuei uharte-estatu esaten zaie.

## Uhartedi handienak
### Ozeano Atlantikoa

* Britainiar uharteak
* Kanariak
* Antillak

### Ozeano Barea

* Hawaii uharteak
* Indonesiar Uhartedia
* Japonia
* Karolinak
* Zeelanda Berria
* Filipinak
* Salomon Uharteak
* Tuamotu
* Vanuatu

### Indiako ozeanoa

* Andaman
* Maldivak
* Seychelleak

### Ozeano Artikoa

* Elisabet Erreginaren uharteak
* Sewernaia Semlia
* Spitsbergen

### Hego Ozeanoa

* Hegoaldeko Georgiak
* Hego Shetland

## Ikus, gainera

* Uharte
* Atoloi
* Plaken tektonika
* Uharte nazio

## Kanpo estekak

* Datuak: Q33837
* Multimedia: Archipelagoes / Q33837
# Uharteetako Ozeania

Uharteetako Ozeania Ozeano Bareko artxipelagoek osatzen duten Ozeaniako zatia da (Asiatik hurbilen daudenak izan ezik, asiartzat hartzen baitira). Ia erabat hegoaldeko hemisferioan dago, Ekuatoreak eta nazioarteko dataren aldaketa-lerroak gurutzatzen dutena, eta hiru eremu edo banaketa nagusik osatzen dute: Melanesia, Mikronesia eta Polinesia. Beraz, Australiako plataforma kontinentala, Ozeaniako gainontzeko lurraldeak dira. Historikoki ere Malaysiar artxipelagoa Ozeaniako parte gisa aztertu zen. Uharte hauek guztiak Ozeano Barean daude banatuta eta haien azalera 8.542 499 km²koa da.
Kontinentearen mugak ez dira berdinak hizkuntza guztietan. Beste eredu kontinental batzuetan, bereziki ingelesezko ereduetan, Australia erabiltzen da Ozeania erabili beharrean, baina kasu honetan bere definizioak ez ditu Ozeano Bareko uharteak barne hartzen. Portugesez hitz egiten duten herrialdetan, Asia eta Ozeaniaren arteko muga Wallaceren Lerroa dela uste da, eta, beraz, Ekialdeko Timor Ozeaniako zati bat da.
Zeelanda Berriko bi uharte handienak (Ipar uhartea eta Hego uhartea) eta Ginea Berria dira Ozeaniako uharte nagusiak. Kontinentearen gainerakoa osatzen duten lurraldeak, Australia kenduta, uharte-artxipelago independenteak (Fiji, Salomon Uharteak, Samoa, Tonga...) edo antzinako botere kolonialei atxikitako lurraldeak dira, hala nola Frantzia (Polinesia Frantsesa, Kaledonia Berria, Wallis eta Futuna), Estatu Batuak. (Hawai, Guam, Ipar Marianak, Samoa Amerikarra) edo Erresuma Batua (Pitcairn Uharteak).
Ozeaniako Kontinentea hainbat talde etnikok populatu dute milaka urtez, australiar aborigenak eta papuazkoak barne. Ingelesa eta frantsesaz gain, kolonizazioaren ondoren Ozeanian nagusi diren hizkuntzak, bertakoek hitz egiten duten bi hizkuntza talde nagusikoak dira: Papuar hizkuntzak eta Austronesiar hizkuntzak dira.
Ozeaniako hamar hiri handienetatik zortzi Australian daude, Sydney eta Melbourne barne, kontinenteko biztanleriaren laurdena osatzen dutenak. Bost hiri gehiagok milioi bat biztanle baino gehiago dituzte: Brisbane, Perth, Auckland, Adelaida eta Honolulu. Auckland eta Honolulu kenduta, beste guztiak Australian daude.

## Erreferentziak

* ↑ https://www.ine.es/prodyser/pubweb/anuario07/anu07_16inter.pdf
* ↑ https://web.archive.org/web/20070609225600/http://www.britannica.com/ebc/article-9361501
* ↑ https://www.merriam-webster.com/dictionary/Oceania
* ↑ https://www.igenea.com/es/pueblos-originarios/pueblos-oceanicos

## Ikus, gainera

* Ozeania

## Kanpo estekak

* Datuak: Q538
* Multimedia: Insular Oceania / Q538
# Uhartehiriko gaztelua

Uhartehiriko gaztelua Uhartehirin (Nafarroa Beherea) dagoen gaztelua da, Biduze ibaiaren er­tzean. Uhart sendiak sortua eta egoitza nagusia, hauek 1833an Pierre Berdolyri (Martial Berdolyren aitari) saldu zioten.
Hasieran Erdi Aroko dorretxea izanda, eraikinak zenbait zaharberritze izan ditu.
Jatorriz­ko eraikina lauki‑formako eraikina da, eta kuku‑leihoek zehar­ka­tzen dituzten horma mardulak ditu. Geroago zabal­du egin zuten, eta solairuak gehitu ziz­kioten. Bar­nean, XVII. eta XVIII. mendeko ­tximiniak daude. Sarrerako atearen gainean latinez­ko bi inskripzio daude; horietako batek 1699. urtea adierazten du, ziurrenik az­keneko al­diz al­daketak egin zituzten urtea.
1996ko martxoaren 27etik monumentu historiko izendapena du.

## Uhartetarren presen­tzia

* 1249an uhartetarrek Teodebal­doren eta San Luisen guru­tzadan parte hartu zuten.
* 1370. urtean, Nafarroako gerra zibiletan.
* 1370ean, Karlos Gaiztoarekin batera egin zuten borroka.
* 1415ean, Karlos Prestuarekin egin zuten borroka.
lüküzetarrekin borroka egin zuten erlijio‑gerretan ere.
1789an, Jean Ber­nard Uhart diputatu izendatu zuten; Zuberoako nobleziaren ordez­karia izan zen Estatu Jeneraletan.
XIX. mendean, Gustave Clement Uhart Baionako az­piprefek­tua eta idazlea izan zen. Pirinioetako memorialean serialak argitaratu zituen. Euskal­dunak eta ilustrazio moder­noak, Jakes Bela eta haren lanak.

### Abesti bat gogoan

Uhartetarrek herriaren gogamenetan iraun dute abestiei esker. Jaun Baruak aspal­di. Kanta hori, dudarik gabe, Armand Jean Uhart jaunaren eta Maria Place Arboueten ez­kon­tza zela eta sortu zuten, 1758. urtean.
Jaun Baruak aspal­din Xederak hedatu ditin Xori eijer bat ha­tzaman dizu Pabeko seroren komentin Orai harekin biziren duzu, aspal­dian gogoan bei­tzin» Jaon barua, orai, zü, Felizita­tzen zütügü, Zeren beitüzü Mus de la Plazaren prima eijerra esposatü; Andre hori hirus düzü: zuri ezteizügü dolü.

## Erreferentziak

* ↑ Duvivier, Benoît. Uhart-Mixe, Une puissante seigneurie... Un château. Les Amis de la Vieille Navarre, 10 or..
* ↑ visites.aquitaine.fr
* 1 2 3 Open Data Euskadi. 'Euskal Herria' entziklopedia enblematikoa: Arkitektura zibila I - Eusko Jaurlaritzaren datu irekiak. (Noiz kontsultatua: 2017-09-17).
* ↑ Mérimée, Frantziako Kultura Ministerioa. Château d'Uhart-Mixe. .

## Kanpo estekak

* Datuak: Q22997598
# Un otoño sin Berlín

Un otoño sin Berlín 2015. urtean Lara Izagirrek zuzendutako euskal film dramatikoa da.
2015eko Donostiako Zinemaldiaren Zinemira sailean izango da eta Euskal Zinemaren Irizar Saria jasotzeko izendatuta dago.
Grabazioa Zornotzan eta Bilboko Arriaga antzokian egin zuten

## Sinopsia

* Oharra: Atal honek istorio osoa edo amaiera argitzen du.
June (Irene Escolar), atzerrian izan ondoren jaioterrira itzuliko den neska gaztea da. Etxerako itzulia gogorra izango da: bai bere familia eta baita Diego (Tamar Novas) bere lehenengo maitea aldatu egin baitute. Berak ere aldatu egin du eta hautsitako harremanak berregitea zaila izango du. Baina udazkeneko hegoaldeko haizeak egiten duen moduan, Junek dena asaldatuko du.

## Pertsonaiak

* Irene Escolar: June
* Tamar Novas: Diego
* Paula Soldevila
* Ramón Barea: Aita
* Mariano Estudillo: Aitor
* Naiara Carmona: Ane
* Lier Quesada

## Erreferentziak

* ↑ Agote, I.. (2015-08-26). «Zortzi euskal film luze aurkeztuko dira Zinemaldiko Zinemira sailean» El Correo.
* ↑ «Lara Izagirreren filma, Euskal Zinemaren Galan» Berria 2015-07-25.
* ↑ Suso, Irune. (2015-07-25). «La ópera prima de Lara Izagirre, ‘Un otoño sin Berlín’, se estrenará en el Zinemaldia» Noticias de Álava.

## Kanpo estekak

* Webgune ofiziala (Gaztelaniaz)
* IMDBren fitxa (Ingelesez)
* Datuak: Q20889308
# Un petit frère

Un petit frère 2022ko Léonor Serraille frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Rose bolikostarra Frantziara iristen denean, Parisko aldirietara joaten da bizitzera bi semeekin, Jean eta Ernestekin. Familia baten eraikuntza eta deseraikuntza kontatzen du Leonor Serraile zuzendari eta gidoilariaren filmak, 1980ko hamarkadaren amaieratik gaur egun arte.

## Aktoreak

* Annabelle Lengronne : Rose
* Stéphane Bak : Jean
* Ahmed Sylla : Ernest (heldua)
* Kenzo Sambin : Ernest (13 urte)
* Arsen Chéruel : Félix

## Erreferentziak

* ↑ «Un petit frère» Berria 2023-01-28 CC BY-SA 4.0 lizentziapean.

## Kanpo estekak

* Datuak: Q111685718
* Multimedia: Un petit frère / Q111685718
# Un sol radiant

Un sol radiant 2023ko Mònica Cambra eta Arianda Fortuny kataluniar zinema zuzendarien film dramatikoa da.

## Sinopsia

Oharra: Atal honek istorio osoa edo amaiera argitzen du.
Milak, haren ahizpa nagusiak eta bien amak egun batzuk pasako dituzte landetxe batean, mundutik bakartuta. Giroan gero eta lasaitasun handiagoa arnastuko da, lasaitasun aztoragarria. Begirada deserosoek, isiltasunek eta absentziek gertaera baten hurbiltasuna erakutsiko dute. Energia hori guztia askatzeko, Milak festa bat antolatzea erabakiko du, hurbildu ahala ospakizun soil bat baino askoz gehiago bihurtuz joango dena.

## Aktoreak

* Laia Artigas: Mila
* Nunu Sales: Ingrid
* Núria Prims: Alicia
* Jaume Villalta: Gabriel

## Erreferentziak

* ↑ «Lehertzear den kaiola» Berria 2024-05-15 CC BY-SA 4.0 lizentziapean.

## Kanpo estekak

* Datuak: Q122643498
# Un soñador para un pueblo

Un soñador para un pueblo (Ameslari bat herri batentzat) Antonio Buero Vallejo idazleak idatzitako antzezlana da. Lehenengo aldiz Madrilen estrenatu zen, Teatro Españolean, 1958ko abenduaren 18an. Gertaera historikoetan dago oinarrituta.

## Gertakizunak

XVIII. mendean, Karlos III.a Espainiakoaren Finantzetako idazkaria den Leopoldo Esquilachek ohitura zaharrak baztertu nahi ditu herria modernizatzeko asmoz. Helburu horrekin madrildarren janzkerari buruzko lege bat onartu zuen; horren arabera kalean ezingo zen aurpegi ezkuturik ibili. Jendeak neurri berriak ez ditu onartzen eta Esquilacheren aurka altxatu zen. Liburuan Bernardo herri horren ordezkaria izango da. Azkenik, Esquilachek men egin beharko du: gerra sahiesteko deserria onartu beharko du.

## Lehenengo errepresentazioak

1958an estrenautakoa, zuzendaria José Tamayo izanik. Interpreteak hauexek izan ziren:
* Carlos Lemos
* Ana María Noé
* Asunción Sancho
* Milagros Leal
* Luis Peña
* Fernando Guillén
* José Franco
* José Caride.

## Zineman

* Esquilache izenburupean 1989an estrenatu zen. Zuzendaria: Josefina Molina. Interpreteak: Fernando Fernán Gómez, Ángela Molina, José Luis López Vázquez. 1990an bi Goya Sari lortu zituen.

## Erreferentziak

* ↑ http://hemeroteca.abc.es/nav/Navigate.exe/hemeroteca/madrid/abc/1958/12/19/081.html

## Kanpo estekak

* (Gaztelaniaz): Argumentoa.
* Datuak: Q6155683
# Un novio para dos hermanas

Un novio para dos hermanas, Espainia eta Mexikoren artean 1967an egindako film bat da, Luis César Amadorik zuzendua eta Pili eta Mili protagonista nagusi bezala dituena.

## Istorioa

* Oharra: Atal honek istorio osoa edo amaiera argitzen du.
Don Ángel eta bere iloba Pilik, Mexikora bidaiatzen dute, azken honen ahizpa bikia den Mili bisitatzeko, han, dantza konpainia batetako lehen dantzari bezala dagoena. Ahizpa bikiek, ustekaberik gabeko haurtzaro zoriontsu bat izan zuten, baina, patuaren aldrebeskeriengatik, bizitzak banandu egin zituen. Filma, Mexikoko Guanajuato hirian gertatzen da.

## Aktoreak

* Pili eta Mili
* Joaquín Cordero
* Ángel Garasa
* Fernando Luján
* Sara García

## Kanpo estekak

* (Ingelesez) Fitxa - imdb.com
* Datuak: Q7882062
# Un sac de billes (2017ko filma)

Un sac de billes 2017ko Christian Duguay kanadar zinema zuzendariak zuzendutako film dramatikoa da, Joseph Jofforen izen bereko eleberri autobiografikoan oinarrituta.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerran girotuta, filmak Frantzian barna Maurice eta Joseph anaia juduek egin beharko duten ihesaldia kontatzen du. Familia berriz elkartzeko sekulako adorea erakutsiko dute gazteek.

## Aktoreak

* Dorian Le Clech: Joseph
* Batyste Fleurial: Maurice
* Patrick Bruel: Roman
* Elsa Zylberstein: Anna
* Bernard Campan: Amboise Mancelier
* Kev Adams: Ferdinand
* Christian Clavier: Rosen doktorea
* César Domboy: Henri
* Ilian Bergala: Albert
* Emile Berling: Raoul Mancelier
* Jocelyne Desverchère: Marcelle Mancelier
* Coline Leclère: Françoise
* Holger Daemgen: Alois Brunner
* Michael Smadja: Simon
* Lucas Prisor: alemaniar ofiziala
* Frédéric Épaud

## Erreferentziak

* ↑ «'Un sac de billes'» Berria 2017-12-23.

## Kanpo estekak

* Datuak: Q20723063
# Un village français

Un village français Frédéric Krivine, Philippe Triboit eta Emmanuel Daucék sortutako frantziar telesail historikoa da. 2009 tik aurrera ematen dute France 3 katean.

## Sinopsia

Oharra: Atal honek istorio osoa edo amaiera argitzen du.
1940ko ekainean Jura aldean dagoen Villeneuve azpiprefekturaren bizitza erabat aldatuko du alemaniarren okupazioagatik.

## Pertsonaiak

* Robin Renucci : Daniel Larcher
* Audrey Fleurot : Hortense Larcher
* Nicolas Gob : Jean Marchetti
* Thierry Godard : Raymond Schwartz
* François Loriquet : Jules Beriot
* Emmanuelle Bach : Jeannine Schwartz
* Patrick Descamps : Henri De Kerven
* Marie Kremer : Lucienne Borderie-Beriot
* Nade Dieu : Marie Germain
* Fabrizio Rongione : Marcel Larcher
* Maxim Driesen : Gustave Larcher
* Richard Sammel : Heinrich Müller
* Constance Dollé : Suzanne Richard
* Cyril Couton : Sous-préfet Servier

## Kanpo estekak

* Datuak: Q3549122